Na temelju članka 43. a Zakona o lokalnoj i područnoj (regionalnoj) samoupravi (“Narodne novine”, broj 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19 i 144/20) i članka 61. Statuta Grada Delnica („Službene novine Grada Delnica“, broj 2/21) gradonačelnik Grada Delnica donosi

**ODLUKU O IMENOVANJU PRIVREMENOG ZAMJENIKA GRADONAČELNIKA GRADA DELNICA**

**Članak 1.**

Gradonačelnik Grada Delnica, na početku mandata 2025. - 2029. godine iz reda članova Gradskog vijeća Grada Delnica imenuje Johana Klarića za privremenog zamjenika gradonačelnika.

**Članak 2.**

Privremeni zamjenik, zamjenjuje gradonačelnika za vrijeme trajanja duže odsutnosti ili drugih razloga spriječenosti zbog kojih gradonačelnik nije u mogućnosti obavljati svoju dužnost.

**Članak 3.**

Privremeni zamjenik ovlašten je obavljati samo redovne i nužne poslove kako bi se osiguralo nesmetano funkcioniranje Grada.

**Članak 4.**

Privremeni zamjenik za vrijeme obavljanja dužnosti gradonačelnika ostvaruje prava gradonačelnika.

**Članak 5.**

Ovlasti privremenog zamjenika prestaju danom nastavljanja obavljanja dužnosti gradonačelnika po prestanku razloga zbog kojih je gradonačelnik bio onemogućen u obavljanju svoje dužnosti.

**Članak 6.**

Ova Odluka objavit će se na službenim mrežnim stranicama Grada Delnica.

KLASA: 024-04/25-01/4

URBROJ: 2170-6-5-4-25-1

Delnice, 15. lipnja 2025. godine

**GRADONAČELNIK GRADA DELNICA**

**Igor Pleše, v.r.**